
                              הנדון: תוספת למענה לפנייתך לקבלת מידע בהתאם לחוק חופש המידע


א. בתשובתכן נכתב כי: "יובהר כי  לרשות האכיפה והגבייה אין סמכות חילוט" [עמ' 1 לתשובתך], מי היא אם כן הרשות שיש בידיה את סמכות החילוט כנגד הרש"פ?  
ב. עוד נכתב בתשובתכן כי: "גביית חובות כנגד מחבלים שנשפטו בבתי משפט צבאיים אינה בסמכותנו" [עמ' 2 לתשובתך], מי היא הרשות שבידיה הסמכות לגבות חובות כנגד מחבלים שנשפטו בבתי משפט צבאיים? 
לעניין סמכות חילוט, נפנה לחוק המאבק בטרור, התשע"ו- 2016, סעיף 66. העניין אינו בסמכות רשות האכיפה והגבייה, ואין במענה זה כדי למצות, משום שיכול להיות שיש עוד סמכויות חילוט ביחס לרש"פ בחוקים אחרים (ראו למשל, חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל, תשע"ח-2018). 
לעניין סמכויות גביה נגד מחבלים שנשפטו בבתי משפט צבאיים, יובהר כי תשובתנו התבססה על החובות הנגבים במרכז לגביית קנסות אגרות והוצאות כנגד הרש"פ ואין בה כדי לכלול חובות, אם קיימים, בהוצאה לפועל (שם פועל הזוכה בחובות אזרחיים והרשות אינה צד להליך) או במקומות אחרים. באשר לחובות כנגד מחבלים שנפסקו בבית משפט צבאי, אין למרכז לגביית קנסות סמכות לגבות חובות שפסק בית משפט צבאי. יחד עם זאת ככל שמדובר בחוב שנפסק לטובת נפגע העבירה, הרי שנפגע העבירה יכול לפתוח על בסיס גזר הדין שנתן בית המשפט הצבאי, תיק בהוצאה לפועל, אלא שאז, הוא פועל בעצמו לגבייה.



כמו כן נכתב בתשובתכן כי: "לא ניתן לבודד מבין עיקולי הקנטינה עיקולים שהוטלו דווקא על אסירים ביטחוניים", אודה על הבהרתכן בהקשר זה כדלקמן:
א. כמה עיקולי קנטינה בסה"כ הוטלו על ידי רשות האכיפה והגביה? מה היה היקף הכספים שעוקל על ידי רשות האכיפה והגביה בסה"כ? ב. האם יש בידי רשות האכיפה והגביה מידע בנוגע לעיקולי קנטינה אשר הוטלו על חשבונות קנטינה בבתי הכלא השונים, לדוגמא כמה עיקולים הוטלו על חשבונות קנטינה בביה"ס איילון וכדו'? 
בשנת 2020 נשלחו 174 עיקולים לחשבונות קנטינה לשב"ס, בחלק מהמקרים מדובר בחידוש עיקול מאחר והעיקול תקף רק לשלושה חודשים. יובהר כי אין  לנו מידע האם מדובר בתיקים של אסירים בטחונים או אסירים רגילים.
העיקולים נשלחים במייל לאיש הקשר בשב"ס והוא זה שמנתב את העיקולים לגזברים בבתי הכלא השונים ועל כן אין לנו את המידע בפילוח לבתי הכלא.  סה"כ  התקבלו 174,737 ₪ בגין עיקול כספי אסיר (קנטינה) בחובות של  68 אסירים .

בברכה,
רבקה אהרוני
הממונה על חוק חופש המידע
                                                                 האגף לתכנון מחקר וקשרי חוץ

